Viborger Samler, 1847-05-13
Frankerig. Paris, den 4de Mai. J Deputeret kammerets Møde igaar blev de offentlige Tilstandes Demoralisation, paa Grund af den med de materielle Jnteressers almindelig proclamerede Herredømme nødvendig forbundne Pengesyge, Speculationsraseri og Bestikkelighed, dragen paa en mere eclatant Maade end nogensinde forhen fremfor Offentlighedens Lys. Sagen, saaledes som samme er denunceret Kammeret af Muret de Bord er denne: J Aaret 1842 (altsaa under det nuværende Ministerium, hvori Teste dengang var Minister for de offentlige Arbeider) søgte General Cubieres, bekjendt som Commandant i Ancona og Krigsminister under Thiers, en Concession for en Hr. Pamentier angaaende forøget og yderligere Bearbeidelse og Fordeel af Saltminerne ved Gouhenans. Legrand, Undersecretair ved Ministeriet for de offentlige Arbeider, svarede ham: "Da vi vare i Generaldirectionen, beskyttedes tredie Mands Jnteresser tilstrækkeligen ved vor Upartiskhed; men det er ikke meere Tilfældet. Vi afhænge af Ministeriet og altsaa ogsaa af Politiken. En Concession kan blive Gjenstand for en Ministerconferents. Jeg formaner Dem saaledes til at tage Forsigtighedsregler. Cubieres finder det altsaa nødvendigt, at man henvender sig til Ministrene og skriver til sin Ven: "Der er i Sandhed intet Øieblik at tabe. Man maa ikke betænke sig paa Midlerne til selv at skaffe sig en Støtte i Ministeriet. Midlerne maa De selv finde. Glem ikke, at Regjeringen er i gridske og bestikkelige Hænder, at Pressens Frihed er udsat for Fare at blive qvalt, og at den meest klare Ret ingensinde mindre kan undvære Protection end netop nu." - Mineselskabet søger saaledes at anvende Midler for at skaffe sig en Støtte; der bydes 25 Actier; der forlanges 80; Selskabet stiger til 30; Vedkommende paa den anden Side slaae af indtil 50; endelig bliver man enig om 45 Actier. Den Proces, hvoraf disse Facta fremgaae, svæver endnu for Seine-Departements-Tribunalet. Dumon, den nuværende Minister for de offentlige Bygninger, hvis Forgænger afficeres af disse Kjendsgierninger, ansaae disse for umulige i den franske Administration, og erklærede, at Justitsen skulde undersøge hele dette Anliggende. Ogsaa Guizot erklærede, at hele denne Anklage skulde afgjøres ved Domstolene. General Cubieres vil saaledes have at bestaae en Proces for de af ham gjorte Beskyldninger. Ophavsmændene til denne diffamerende Anklage, siger den store ministerielle Journal, ville ikke undgaae den fortjente Straf, og Domstolene ville bringe Lys ind i denne mørke Intrique. Vi ere Muret de Bord takskyldige, fordi han har fremkaldt disse Erklæringer af Ministrene. Cremieur benyttede Kammerets Jndignation til at fremtræde med den Annonce, at han paa Ny vil fremtræde med sit Forslag imod Regjerings og Kammer-Medlemmernes Deeltagelse i Canal- og Jernbane=Foretagender ved Hielp af Actier. Det er let muligt, at hans Forslag vil under disse Omstændigheder, paa Grund af det dybe Jndtryk, hine Yttringer foranledigede, antages af Kammeret. J ethvert Tilfælde er Gaarsmødet meget ubehageligt for de Jernbaneselskaber, der have forlangt, at Regjeringen skulde fremtræde for dem med Andragender om Moderationer i Contracterne og om anden Hjelp. Jdag tog Tefte, den haardt beskyldte forrige Minister for Bygningsdepartementet, Ordet i Pairernes Kammer, for paa det høitideligste at benegte enhver Meddelelse, Kundskab, end sige Deelagtighed i de i hiin Correspondence omtalte Pratiker. Desuden, tilføiede han, havde hele Beskyldningen ikke det mindste Skin af Sandsynlighed. Saadanne Concessioner vare ene og alene afhængige af Sagkyndiges Undersøgelser; de vare underkastede saa mange og strenge Formaliteter, at enhver ministeriel Ansvarlighed maatte i saa Henseende ophøre. Hvad hiin Concession angik, da havde der netop i alle Jnstantser, hos alle Undersøgelses=Auctoriteter, hos alle Ingenieurer og Localauctoriteter ikke existeret den mindste Tvivl om hine Miners Concessionering; alle Lovens og Rettens Former vare iagttagne paa det nøiagtigste, saa at der hos ham herskede et fuldkomment Mørke, i hvilken Forbindelse hine stode til dette Anliggende; imidlertid vilde Regjeringens Opmærksomhed og Tribunalernes Retfærdighed snart adsprede dette Mørke.